Need kaks võtan käru peale ja viin aia tagumisse ossa. Lennumesilased lendavad varsti vanas kohas olevasse  tarusse ja järele jäävad kaks korpust koos tarumesilastega. Neile valan tühja kärje sisse umbes teeklaasitäie või kaks vett, et oleks juua, kuna neil puuduvad lennumesilased, kes vett tooks. Kui on rohkem peresid vaja, siis võib need kaks korpust ka kõrvuti asetada ja kärjed nii jagada, et mõlemasse jääks emakuppe ja enamvähem ühepalju hauet. Need pisikesed pered mett eriti palju ei tooda, aga sügiseks saavad neist korralikud pered.